Chromebook R13: az első átalakítható, 13,3 colos Chromebook az Acertől
Acer webshop > Hírek > Chromebook R13: az első átalakítható, 13,3 colos Chromebook az Acertől
Chromebook R13: az első átalakítható, 13,3 colos Chromebook az AcertőlAz Acer már eddig is a világ legnagyobb Chromebook gyártója volt a maga 33%-os piaci részesedésével, most pedig újabb eszközzel jött ki, mégpedig az első 13,3 colos átalakítható Chromebookkal, az R13-mal.
Többféle mód, nagy kijelző
A nagy kijelzőt ebben az esetben úgy kell érteni, hogy ahhoz képest nagy, hogy egy Chromebookról beszélünk. A 13,3 colos érintőképernyő ráadásul az Acer legújabb, 360 fokban forgatható zsanértechnológiájának köszönhetően négyféle módban használható, amik a már jól ismert notebook, sátor, tablet és kijelző állások.
A 10 pontos, 13,3 colos érintőképernyő Full HD (1920x1080) felbontású, és IPS technológiával is ellátták, aminek köszönhetően igazán élénkek rajta a színek, és élesek a képek is. A széles betekintési szög ugyancsak a Chromebook R13 nagy előnye, ami ideálissá teszi mind a családi fotók nézegetéséhez, mind pedig az iskolai projektekhez.
Könnyű és hosszan kitart
Az Acer Chromebook R13-at a súlya is arra predesztinálja, hogy a felhasználók hordozzák, ugyanis csupán 1,49 kilogrammos. Így pedig könnyen becsúsztathatod a hátizsákodba, vagy beteheted a táskádba, nem zavar majd sok vizet utazás közben sem.
Ha pedig a hordozhatóságnál tartunk, akkor adódik is a következő kérdés: mennyit bír az eszköz akkumulátora, mert egyáltalán nem mindegy, milyen sűrűn kell majd a töltőre dugni. Az Acer szerint a Chromebook R13 akár 12 órán át is képes kitartani, ami azt jelenti, hogy egész nap gond nélkül használható.
A négymagos MediaTek M8173C CorePilot processzorral épp elegendő teljesítményt nyújt az eszköz, a 2x2 MIMO 802.11ac technológia pedig a gyors vezeték nélküli kapcsolatról gondoskodik. Az eszköz ezenkívül egy USB Type-C portot is kapott, amin gyors az adatátvitel, és akár egy nagyfelbontású kijelző is csatlakoztatható hozzá.
A Chromebook R13-on ráadásul mind a Microsoft Office Online, mind pedig a Google Docs dokumentumokat szerkesztheted, a Google Drive tárhely pedig megvédi az oda feltöltött fájlokat, fotókat, és azt is garantálja, hogy mindig hozzáférhetőek legyenek a fájlok legfrissebb verziói, még akkor is, ha az eszköz elveszik vagy ellopják.
LEGUTÓBBI HÍR"Az új frissítéssel elérhető a Google Play az Acer Chromebookokra is""Iconia Talk S: tablet és telefon egyben""Az Acer bemutatta Revo Mini PC családjának következő tagját"	TUDÁSTÁR"Miért válaszd az Acer Ultrabookot?""Miért nincs a kisebb laptopokban DVD?""Utánvétellel kiszállított rendelésemet hogyan tudom nyomon követni?"	Árukereső, a hiteles vásárlási kalauz